Na temelju Preporuke Ministarstva za organizaciju rada u razrednoj nastavi i upute za vrednovanje i ocjenjivanje i Uputa HZJZ-a za sprečavanje i suzbijanje epidemije COVID-19 vezano za rad predškolskih ustanova i razrednu nastavu od 1. do 4.r. te posebne razredne odjele i rad s djecom s teškoćama koja imaju pomoćnika u nastavi ravnateljica škole donosi

**PROVEDBENI PLAN OTVARANJA ŠKOLE**

**od 25. svibnja 2020**.

1.

Rad u školama u sadašnjim epidemiološkim uvjetima uz poštivanje Uputa HZJZ-a smatra se jednako sigurnim za djecu i zaposlenike kao i rad od kuće, odnosno ostanak kod kuće te se omogućuje uključivanje sve djece u škole.

25.05. 2020. u OŠ Jabukovac dolaze svi učenici od 1. do 4. r. te učenici koji imaju PUN (D.K. i N.T.).

2.

Za dolazak učenika u školu i odlazak iz škole organiziran je prijevoz školskim autobusom prema sljedećem voznom redu:

ponedjeljak, srijeda, petak -dolazak u školu u 8.00

 -odlazak iz škole u 11.25

 utorak, četvrtak -dolazak u školu u 8.00

 -odlazak iz škole u 12.15

Dežurstva učiteljica odvijati će se prema rasporedu:

Ponedjeljak-Marija Kardaš

Utorak-Milena Vojnović Gros

Srijeda-Ljudmila Lovrinčić

Četvrtak-Marina Demetrović

Petak-naizmjence

Dežurna učiteljica dolazi ujutro u 7.15 i ispraća djecu na autobus nakon nastave.

Ostale učiteljice dolaze u 7.45 i nakon nastave ispraćaju učenike na prvi autobus.

3.

Zbog radova vezanih za energetsku obnovu škole nastava će se odvijati na prvom katu i to:

1.r. učionica za HJ

2.r. učionica za matematiku

3.r. učionica za geografiju

4.r. učionica za GK i LK

Nastava će se odvijati prema rasporedu u prilogu.

U školi se izvode svi nastavni predmeti (obavezni, izborni) osim izvannastavnih aktivnosti. Nastava TZK, DOP i DOD izvoditi će se u smanjenom opsegu.

Ne preporučuje se izvođenje nastave Tjelesne i zdravstvene kulture u zatvorenom prostoru i ne preporučuju se intenzivne tjelesne aktivnosti koje uključuju fizičke kontakte.

Preporuka je da se aktivnosti i nastava na otvorenom održava što je više moguće.

4.

Učitelji PN koji predaju u RN (EJ, GK, Izborna nastava-VJ, SJ, NJJ) sudjeluju u mješovitom modelu nastave na daljinu ( nastavu s RN obavljaju u školi, a nastavu s PN na daljinu)

U školu se vraćaju stručni suradnici koji će koordinirati aktivnosti učenika s teškoćama, ali i drugih učenika kojima će to biti potrebno te kontaktirati s roditeljima u smislu davanja informacija i uputa te rješavanja problematike.

5.

Veliku odmor u trajanju od 15 min. biti će nakon 2. sata za vrijeme kojeg će se dijeliti hrana (mliječni obrok) koja će se konzumirati u razredu ili na školskom dvorištu. Preporuka je da učenici veliki odmor provode vani na dvorištu ukoliko će to dozvoljavati vremenske prilike.

6.

Prvi dan nastave u školi treba započeti uputama učenicima kako se ponašati, prati ruke, održavati fizički razmak i sl. na jednostavan i razumljiv način.

Djeca nakon ulaska u školu s učiteljem odlaze na kat, skidaju jaknu i cipele ispred učionice, obuvaju papuče te pere ruke sapunom i vodom prije ulaska u učionicu. Ruke se obavezno peru prije konzumiranja hrane, nakon korištenja toaleta te nakon povratka izvana u razred.

7.

Učitelji trebaju poslati roditeljima Upute HZJZ i Preporuke Ministarstva o organizaciji nastave.

Nije preporučljivo da roditelji ulaze u prostor škole pa će se informacije i roditeljski sastanci održavati telefonskim putem ili videopozivom.

Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku djeteta. Djeca sa znakovima drugih zaraznih bolesti također ne dolaze u ustanovu.

8.

Kod dolaska i odlaska s posla, svim se djelatnicima preporučuje svakodnevno mjerenje tjelesne temperature beskontaktnim toplomjerom, kao i utvrđivanje da li imaju respiratornih simptoma ili znakove drugih zaraznih bolesti.

Na ulazu u školu biti će postavljeni dozatori s dezinficijensom za dezinfekciju ruku. Odraslim osobama prilikom ulaska dezinficiraju se potplati cipela, mobiteli i ruke.

Ispred ulaza u ustanovu, kod ulaska i izlaska iz ustanove, te u ustanovi, svim se osobama savjetuje da drže međusobni razmak (1,5 m).

Kod djelatnika škole vodi se evidencija ulaska u školu, vrijednosti izmjerene tjelesne temperature i eventualno postojanje respiratornih simptoma.

9.

Spremačice dezinficiraju sve korištene površine nakon odlaska djece iz škole, provjetravaju prostorije prije dolaska i nakon odlaska djece i to u trajanju od najmanje pola sata.

Dodirne površine kao što su kvake, ručke na prozorima, radne površine, tipkovnice, slavine u toaletima i kuhinjama, tipke vodokotlića, prekidači za struju te druge dodirne površine koje koristi veći broj osoba neophodno je dezinficirati na početku i na kraju svake smjene, a najmanje dvaput dnevno.

Čišćenje se provodi u vrijeme kada su djeca u dvorištu ili nakon njihovog odlaska.

Ravnateljica

Jadranka Novak